CELEX: 52013PC0914
Language: lt
Date: 2013-12-10 00:00:00
Title: Rekomendacija TARYBOS REKOMENDACIJA siekiant ištaisyti perviršinio valdžios sektoriaus deficito padėtį Kroatijoje

|
			
		
		
		52013PC0914
		
			Rekomendacija TARYBOS REKOMENDACIJA siekiant ištaisyti perviršinio valdžios sektoriaus deficito padėtį Kroatijoje /* COM/2013/0914 final - 2013/ () */
			
				
		
		
			
			   	Rekomendacija
TARYBOS REKOMENDACIJA
siekiant ištaisyti perviršinio valdžios
sektoriaus deficito padėtį Kroatijoje
EUROPOS SĄJUNGOS TARYBA,
atsižvelgdama į
Sutartį dėl Europos Sąjungos veikimo, ypač į jos 126
straipsnio 7 dalį,
atsižvelgdama į
Komisijos rekomendaciją,
kadangi:
(1)       pagal Sutarties dėl
Europos Sąjungos veikimo (SESV) 126 straipsnį valstybės
narės turi vengti perviršinio valdžios sektoriaus deficito;
(2)       Stabilumo ir augimo pakto
pagrindinis tikslas yra patikimi valstybės finansai – priemonė
sudaryti geresnes sąlygas kainų stabilumui ir dideliam tvariam
augimui, leidžiančiam kurti naujas darbo vietas;
(3)       [2014 m. sausio X d.] pagal SESV 126 straipsnio 6
dalį Taryba nusprendė, kad Kroatijoje yra susidaręs perviršinis
deficitas;
(4)       pagal SESV 126 straipsnio 7
dalį ir Tarybos reglamento (EB) Nr. 1467/97 dėl perviršinio
deficito procedūros įgyvendinimo paspartinimo ir paaiškinimo[1] 3 straipsnį Taryba
turi atitinkamai valstybei narei pateikti rekomendacijas, siekiant per
nurodytą laikotarpį ištaisyti perviršinio deficito padėtį.
Rekomendacijoje turi būti nustatytas ne ilgesnis kaip šešių
mėnesių terminas, iki kurio atitinkama valstybė narė turi
imtis veiksmingų priemonių perviršiniam deficitui panaikinti. Be to,
rekomendacijoje ištaisyti perviršinio deficito padėtį Taryba
turėtų reikalauti pasiekti metinius biudžeto tikslus, kurie pagal
prognozę, kuria grindžiama rekomendacija, atitinka minimalų
metinį struktūrinio balanso, t. y. pagal ciklą pakoreguoto
balanso atmetus vienkartines ir kitas laikinąsias priemones,
pagerėjimą, kurio lyginamasis dydis būtų ne mažiau kaip
0,5 % BVP. Be to, pagal Tarybos reglamento (EB) Nr. 1467/97 2
straipsnį, kuriame nustatytas reikalavimas pagal skolos kriterijų, paskutiniais
koregavimo laikotarpio metais rekomenduojamas biudžeto tikslas turi užtikrinti,
kad, kaip reikalaujama, skolos santykio su BVP ir Sutartyje nustatytos
60 % BVP pamatinės vertės skirtumas sumažėtų per
dvejus metus po perviršinio deficito ištaisymo, remiantis Komisijos prognoze;
(5)       remiantis Komisijos
2013 m. rudens prognoze, numatoma, kad valdžios sektoriaus deficitas
2013–2015 m. laikotarpiu ir toliau viršys 3 % BVP pamatinę
vertę, o struktūrinis balansas prognozuojamu laikotarpiu toliau
blogės: nuo 4 % BVP 2013 m. iki beveik 6 % BVP 2015 m.
Šiuos pokyčius iš esmės lemia padidėjusios išlaidos, pvz.,
išlaidos palūkanoms kartu su pajamų trūkumu. Komisijos
2013 m. prognozėje neatsižvelgta į biudžeto konsolidavimo
programą, apie kurią paskelbta 2013 m. rugsėjo mėn.
paskelbtose Ekonomikos ir fiskalinės politikos gairėse, nes buvo
pateikta labai mažai informacijos apie šio paskelbto konsolidavimo paketo
priemones. Priemonės, teikiamos antruoju patikslintu 2013 m. biudžetu
ir 2014 m. biudžeto projektu, priimtu vyriausybės 2013 m.
lapkričio 14 d. ir išsiųstu parlamentui, neturi didelio poveikio
biudžeto tendencijoms. Iš tiesų, prognozuojamos valdžios sektoriaus
pajamos ir išlaidos, taip pat valdžios sektoriaus skola Komisijos 2013 m.
rudens prognozėje, atnaujintoje atsižvelgiant į naują
informaciją, gautą po paskelbimo, skiriasi labai nedaug. Patikslintos
prognozės yra Komisijos naujas bazinis scenarijus;
(6)       kalbant apie valdžios
sektoriaus skolos pokyčius, pagal patikslintą 2013 m.
biudžetą ir 2014 m. biudžeto projektą numatomas skolos ir BVP
santykis 2014 m. pabaigoje pasieks 62 % ir toliau didės iki
64 % 2015 m. ir 64¾ % 2016 m. Komisijos 2013 m. rudens
prognozėje numatoma, kad 2014 m. valdžios skolos santykis viršys
Sutartyje nustatytą pamatinę vertę, sieks beveik 65 % ir
prognozuojamu laikotarpiu toliau didės. 2013 m. rudens
prognozėje, atnaujintoje atsižvelgiant į papildomą
informaciją, gautą po prognozės paskelbimo, numatoma, kad
visų pirma dėl 2013 m. lapkričio mėn. naujo obligacijų
JAV doleriais išleidimo dar 2013 m. valdžios sektoriaus skolos santykis
viršys 60 % BVP ribą; 
(7)       atsižvelgiant į
didelį netikrumą, susijusį su ekonominiais ir biudžeto
pokyčiais, galutiniams ištaisymo laikotarpio metams rekomenduojamas
biudžeto tikslas turėtų būti aiškiai mažesnis už pamatinę
vertę, siekiant užtikrinti, kad perviršinio deficito procedūros
laikotarpio paskutiniais metais būtų laikomasi skolos mažinimo
kriterijaus;
(8)       pagal Reglamentą (EB)
Nr. 1467/97 perviršinis deficitas turėtų būti ištaisytas
per metus nuo tokio deficito nustatymo, nebent atsirastų ypatingų
aplinkybių. Siekiant panaikinti perviršinį deficitą iki
2015 m. galutinio termino laikantis šio požiūrio ir užtikrinti
bendrą skolos mažinimo kriterijaus laikymąsi, reikiamos
struktūrinės priemonės turėtų siekti bent 1,3 %
BVP ir 2014, ir 2015 m. Dėl to smarkiai sumažėtų gamyba ir
padidėtų jau ir taip užsitęsęs ir gilus nuosmukis. Galima
būtų nustatyti ilgesius galutinius terminus, visų pirma skolos
kriterijumi pagrįstų perviršinio deficito procedūrų atveju,
kai valdžios sektoriaus deficitas, kuris turi atitikti skolos kriterijų,
yra gerokai mažesnis nei 3 % BVP; 
(9)       atsižvelgiant į tai,
perviršinio deficito ištaisymo galutinis terminas gali būti 2016 m.
Visų pirma, remdamasi patikimu ir tvariu koregavimo planu, laikydamasi šio
pratęsto galutinio termino, Kroatija turėtų pasiekti
nominalų valdžios sektoriaus tikslą – 4,6 % BVP 2014 m.,
3,5 % BVP 2015 m. ir 2,7 % 2016 m., kuris atitiktų
metinį struktūrinio balanso pagerėjimą 0,5 % BVP
2014 m., 0,9 % BVP 2015 m. ir 0,7 % BVP 2016 m.,
pagrįstą perviršinio deficito procedūros scenarijumi. Koregavimo
plano scenarijus pagrįstas Komisijos 2013 m. rudens prognoze,
atnaujinta atsižvelgiant į naują informaciją, be kita ko, iš
patikslinto 2013 m. biudžeto ir 2014 m. biudžeto projekto, ir
išplečiamas iki 2018 m., remiantis standartinėmis prielaidomis
dėl gamybos apimties atotrūkio panaikinimo ir biudžeto
priklausomybės nuo ciklo. Šis koregavimo planas suteiktų
galimybę iki 2016 m. sumažinti nominalų valdžios sektoriaus
deficitą, kad jis neviršytų 3 % BVP pamatinės vertės,
ir kartu užtikrinti, kad skolos ir BVP santykis tinkamu tempu artėtų
prie 60 % pamatinės vertės ir taip būtų įvykdytas
valdžios sektoriaus skolos kriterijus. Pagal perviršinio deficito
procedūros scenarijų, norėdama pasiekti minėtus
struktūrinius tikslus, Kroatija turėtų imtis konsolidavimo
priemonių, kurios būtų 2,3 % BVP 2014 m., 1 % BVP
2015 ir 2016 m. Šiais tikslais atsižvelgiama į poreikį
fiskalinio konsolidavimo poveikiu ekonominei veiklai kompensuoti neigiamą
šalutinį fiskalinio konsolidavimo poveikį viešiesiems finansams; 
(10)     biudžeto konsolidavimo
priemonėmis turėtų būti užtikrinta, kad valdžios sektoriaus
balansas nuolat gerėtų ir kartu būtų siekiama gerinti
valstybės finansų kokybę. Visų pirma, būtų
naudinga imtis priemonių, kuriomis prioritetas skiriamas augimą
skatinančioms išlaidoms ir investicijoms, be kita ko, panaudojant ES
sanglaudos ir struktūrinių fondų lėšas, gerinamas
mokestinių prievolių vykdymas ir stiprinama fiskalinė sistema;
(11)     siekiant užtikrinti ekonominei
gerovei palankiausią rezultatą vidutiniu ir ilguoju laikotarpiu,
ištaisyti perviršinį deficitą būtų lengviau, jei
būtų imtasi ir makrostruktūrinių reformų. Šiomis
priemonėmis turėtų būti siekiama sustiprinti ekonomikos
augimo potencialą, sukuriant lankstesnę darbo rinką, pagerinant
verslo sąlygų kokybę ir padidinant viešojo administravimo veiksmingumą,
PRIĖMĖ ŠIĄ
REKOMENDACIJĄ:
(1)                   
Kroatija iki 2016 m. turėtų
ištaisyti esamą perviršinio deficito padėtį. 
(2)                   
Kroatija turėtų pasiekti nominalius
valdžios sektoriaus tikslus – 4,6 % BVP 2014 m., 3,5 % BVP
2015 m. ir 2,7 % BVP 2016 m., kurie atitiktų metinį
struktūrinio balanso pagerėjimą 0,5 % BVP 2014 m.,
0,9 % BVP 2015 m. ir 0,7 % BVP 2016 m.
(3)                   
Kroatija turėtų nustatyti ir griežtai
įgyvendinti priemones, būtinas perviršiniam deficitui ištaisyti iki
2016 m., ir panaudoti nenumatytas pajamas deficitui sumažinti.
(4)                   
Taryba nustato 2014 m. balandžio 30 d.
galutinį terminą, iki kurio Kroatija turi imtis veiksmingų
priemonių ir pagal Tarybos reglamento (EB) Nr. 1467/97 3 straipsnio
4a dalį pateikti išsamią ataskaitą apie tikslams pasiekti
numatytą konsolidavimo strategiją; valdžios institucijos ne
rečiau kaip kas šešis mėnesius turėtų pranešti apie
pažangą įgyvendinant šias rekomendacijas iki visiško perviršinio
deficito ištaisymo. 
Be to, Taryba ragina Kroatijos valdžios
institucijas i) atlikti nuodugnią išlaidų peržiūrą siekiant
racionalizuoti darbo užmokesčio, socialinės apsaugos ir subsidijoms
skirtas išlaidas ir numatyti pakankamą fiskalinę laisvę
augimą skatinančioms išlaidoms įgyvendinti, įskaitant
bendrą ES finansuojamų projektų finansavimą; ii) toliau
gerinti mokestinių prievolių vykdymą ir didinti
mokesčių administravimo veiksmingumą ir iii) gerinti
viešųjų finansų institucinę sistemą, be kita ko,
gerinant daugiametį biudžeto programavimą, stiprinant Fiskalinės
politikos komiteto vaidmenį ir nepriklausomybę ir užtikrinant
fiskalinių taisyklių laikymąsi. Taryba taip pat ragina Kroatijos
valdžios institucijas įgyvendinti struktūrines reformas, kuriomis
siekiama padidinti BVP augimo potencialią, visų pirma, panaikinant
darbo rinkos nelankstumą ir nepalankias verslo sąlygas ir pagerinant
viešojo administravimo kokybę.
Ši rekomendacija skirta Kroatijos Respublikai.
Priimta Briuselyje
                                                                       Tarybos
vardu
                                                                       Pirmininkas
[1]               OL L 209, 1997 8 2, p. 6.